FBS 02 Relationship and Fellowship/sq

[[Media:STHB_02_Marrëdhënia_dhe_Miqësia.pdf|Shkarkojeni këtë faqe si dokument pdf]]

Lavdërim
Lexoni një fragment shkrimi për të ngrohur atmosferën për adhurim dhe lavdërim.


 * Shembull: Psalmi 48:9 “Në tempullin tënd, o Perëndi, ne kemi rënë në mendime mbi mirësinë tënde.” Le të ndalojmë dhe t’i themi Jezusit sa mirënjohës jemi për dashurinë që Ai ka për ne.

Kujdesi
Kujdesuni për nevojat e njëri-tjetrit në lutje, këshillim biblik dhe inkurajim.


 * Kërkojini çdo personi të tregojë një inkurajim dhe një sfidë me të cilën është përballur këtë javë.


 * Pyesni: “Çfarë doni që të bëjë Jezusi për ju këtë javë?” Lutuni për nevojat e njëri-tjetrit.

Kremtoni Besnikërinë
Inkurajoni llogaridhënie me dashuri, për t'iu bindur Jezusit.


 * Pyetini: “Çfarë ndodhi kur i besuat Zotit për qëllimet tuaja dhe për deklaratat “Unë do të _____ më datë _____...?”

Dhënia e Vizionit
Jepuni vizionin për identitetin e tyre në Krishtin, ose për atë që mund të bëjë Perëndia përmes tyre.

Shembull: Kur ne pranojmë Krishtin, jetët tona ndryshohen një herë e përgjithmonë. 2 Korintasve 5:17 thotë: “Prandaj nëse dikush është në Krishtin, ai është një krijesë e re; gjërat e vjetra kanë shkuar; ja, të gjitha gjërat u bënë të reja.” Këta jemi ne! Ne jemi krijesa të reja dhe ndërsa ndjekim Krishtin, jetët tona do të vazhdojnë të ndryshojnë dhe të jenë plot me qëllim dhe kuptim. Le ta inkurajojmë njëri-tjetrin me këtë të vërtetë ndërsa udhëtojmë së bashku në këtë jetë të re.



Konteksti
Personat e përbuzur nga shoqëria ishin ata që reaguan ndaj mësimeve të Jezusit. Drejtuesve fetarë (Farisenjve) dhe mësuesve të ligjit nuk u pëlqente që Jezusi shoqërohej me këta njerëz. Kështu që Jezusi u tregoi historinë e një djali plangprishës, për të shpjeguar zemrën e Perëndisë për mëkatarët.

Lexoni

 * Lexoni ose shikoni Luka 15:11-24 dy-tre herë, ndërsa gjithë të tjerët dëgjojnë.

Pyetje Zbuluese

 * Gjithsecili të thotë se çfarë i tërhoqi më shumë vëmendjen (ose çfarë u pëlqeu më shumë) dhe pse.


 * Si mendoni, përse është e rëndësishme kjo histori?


 * Si mund ta ndryshojmë stilin tonë të jetesës tani që lexuam këtë histori (pasazh)?

Tregoni dhe Korrigjoni

 * Praktikojeni historinë duke i kërkuar dikujt ta tregojë atë dhe ndërkohë grupi do ta korrigjojë, nëse është e nevojshme.

Përmbledhje
Ati ynë qiellor është i gatshëm t’i falë mëkatet e fëmijëve të tij. Mëkati nuk e ndryshon faktin që Perëndia është Ati ynë. Por mëkati ka pasoja dhe e ndikon marrëdhënien tonë me Të. Ne nuk e shijojmë marrëdhënien me Perëndinë. 1 Gjoni 1:9 na siguron që: “Po t'i rrëfejmë mëkatet tona, ai është besnik dhe i drejtë që të na falë mëkatet dhe të na pastrojë nga çdo paudhësi.”

Për më shumë informacion, lexoni: Koncept i Transferueshëm #2: Si të përjetosh dashurinë dhe faljen e Perëndisë dhe diskutoni me një anëtar tjetër të grupit.

Përgatitja për Mision

 * Rishikoni Listën e Rrjetit dhe shtoni njerëz të tjerë nëse është e nevojshme.


 * Praktikoni ndarjen e Ungjillit dhe drejtimin e personit në lutje për të pranuar Krishtin.


 * Kujtojini ata çfarë duhet të bëjnë kur dikush i thotë PO Ungjillit.

Pjesëmarrja në Misione

 * Zgjidhni 5 persona nga Lista e Rrjetit tuaj, të cilëve do t’u tregoni historinë ose me të cilët do të ndani ungjillit gjatë kësaj jave.


 * Shkruani deklarata “Unë do të _____ më datë _____” dhe tregojani grupit tuaj.

Lutja për Misionin

 * Dorëzojani Perëndisë qëllimet e gjithsecilit. Kërkojini Atij të na ndihmojë të tregohemi besnikë dhe të na përdorë të nisim një lëvizje për të bërë dishepuj.